সেভেরাস স্নেপ
সেভেরাস স্নেপ (ইংরেজি ভাষায় Severus Snape) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস সিরিজের একটি কাল্পনিক চরিত্র। প্রথম উপন্যাস "হ্যারি পটার অ্যান্ড দ্য ফিলোসফার্স স্টোন" এ তিনি প্রাথমিক খলনায়কদের একজন হলেও পরবর্তীকালে তাঁর চরিত্রটি আরো জটিল এবং রহস্যময় হয়ে উঠে। রাউলিং স্নেপের প্রকৃত চরিত্র ও আনুগত্য প্রকাশ করেন সিরিজের সর্বশেষ বই "হ্যারি পটার অ্যান্ড দ্য ডেথলি হ্যালোস" এ। স্নেপ সিরিজের সাতটি বইয়ের প্রতিটিতে উপস্থিত ছিলেন।
হ্যারি পটার অ্যান্ড দ্য ডেথলি হ্যালোস
সিরিজে প্রথমবারের মত, "ডেথলি হ্যালোস" বইয়ের শুরুতে রাউলিং দুইটি ভূমিকা বা মুখবন্ধ সংযুক্ত করেন। প্রথমটি হল গ্রিক নাট্যকার এস্কাইলাস রচিত "দ্য লিবেশন-বিয়ারার্স" এর একটি অনুচ্ছেদ এবং দ্বিতীয়টি হল উইলিয়াম পেন রচিত "মোর ফ্রুইটস অফ সলিটিউড" এর একটি অনুচ্ছেদ।